הסכם יחסי ממון וגירושין

שנערך ונחתם בתל-אביב ביום \_\_\_\_ לחודש אוגוסט 2014

בין:

(להלן: "האשה" ו/או "האם")

**מצד אחד**;

לבין:

(להלן: "**הבעל" ו/או "האב**")

מצד שני;

**הואיל**: והבעל והאישה (להלן: "בני הזוג ו/או הצדדים ו/או ההורים") הינם בני זוג יהודים הנשואים זל"ז כדמו"י מיום 5 ביולי 2005.

**והואיל**  ומנישואין אלו נולדו הבנות : \_\_\_\_\_\_\_\_\_\_\_\_\_\_ (להלן: "**הבנות /הקטינות**");

**והואיל:** **סעיף הדורש ייעוץ משפטי הוסר**

**והואיל:** והצדדים מבקשים לסכם ביניהם את כל העניינים הכרוכים בגירושין וביחסי הממון ביניהם: לרבות מזונות הבנות, משמורתן והסדרי ראייתן וכן את כל ענייני חלוקת הרכוש והממון בדרך ובתנאים השלובים כמפורט להלן;

**לפיכך הוסכם, הותנה והוצהר בין הצדדים כדלקמן:**

## מבוא

1. המבוא להסכם זה הינו חלק בלתי נפרד מההסכם ותנאי מתנאיו.

### הגירושין

1. הצדדים מסכימים להתגרש זמ"ז בג"פ כדמו"י בבית הדין הרבני בתל אביב.

1. הצדדים מתחייבים להופיע בכל מועד שיקבע ע"י כבוד בית הדין הרבני לצורך מתן פסק גירושין וסידור הגט.
2. הצדדים מסכימים לציית לכל הוראות כבוד בית הדין הרבני הנדרשות לצורך ביצוע סידור הגט בפועל.

#### משמורת, חינוך ואפוטרופסות

1. הקטינות תהיינה במשמורת האם.
2. ההורים מתחייבים לפעול בכל הקשור בנושאים הנתונים לאפוטרופסותם המשותפת מתוך כיבוד עקרון טובת הקטינות ותוך שיתוף פעולה מלא ביניהם. ההורים יחנכו את הבנות תוך הקפדה לכיבוד שני ההורים.
3. **סעיף הדורש ייעוץ משפטי הוסר**
4. ההורים מתחייבים לעדכן זה את זה בכל הקשור לבנות ולקבל במשותף כל החלטה חשובה הנוגעת לחינוכם, לבריאותם ולעתידם. כ"א מההורים מתחייב להודיע למשנהו בעניינים המפורטים להלן: ביקורי רופאים, תרופות, חופשות, אירועים, היעדרויות מביה"ס/גן, עדכוני ביה"ס/גן, אסיפות הורים, ימי הולדת, טיולים כיתתיים וכדומה.
5. **סעיף הדורש ייעוץ משפטי הוסר**
6. כל אחד מההורים מסכים שההורה השני יקבל מידע מכל אדם או גוף הקשור בחינוכם של הבנות, היה ומי מההורים קיבל מידע לגבי הבנות מגורמי החינוך או הטיפול בבנות, הוא מתחייב לעדכן את ההורה השני לגבי המידע החדש וההתייעצות עם הגורם הרלוונטי שנעשתה או שיש צורך לעשותה.
7. הצדדים מסכימים כי מקום מגוריהם הרגיל של הקטינות ומרכז חייהם הינו בישראל וכאן יגדלו ויתחנכו. לאור הנ"ל מוסכם כי הוצאת הקטינות מהארץ תיעשה רק בהסכמה מראש של שני ההורים ובכתב.
8. **סעיף הדורש ייעוץ משפטי הוסר**
9. כל אחד מההורים מתחייב לחתום על הוצאת ו/או הארכת הדרכון לקטינות. הדרכונים יוחזקו בידי האם.
10. מוסכם כי הקטינות ימשיכו ללמוד במסגרת החינוך הממלכתית חילונית. כל שינוי בי"ס - מצריך הסכמת שני ההורים בכתב ומראש.

**הסדרי ראיה**

1. סדרי הקשר והראיה בין האב לבנות יהיו במועדים שלהלן:
   1. באמצע השבוע: פעמיים בשבוע, בימים ב' ו- ד' מהשעה 13:30 יאסוף האב את מהמוסד החינוכי וישיבם לבית האם בשעה 20:00.
   2. בסופי שבוע: כל סוף שבוע שני החל מיום שישי, יאסוף האב את הבנות משעה 16:00 סיום המסגרת החינוכית ועד ליום שבת בערב בשעה 20:00 עת ישיבם לבית האם.
   3. מחצית החגים כמפורט בטבלה להלן, כאשר בשנה הבאה במהופך וחוזר חלילה:-

|  |  |
| --- | --- |
| **אצל האב** | **אצל האם** |
| יום כיפור | ראש השנה |
| מחצית ראשונה של חופשת סוכות | מחצית שנייה של חופשת סוכות |
| מחצית ראשונה של חופשת חנוכה | מחצית שנייה של חופשת חנוכה |
| ט"ו בשבט | פורים |
| מחצית ראשונה של חג פסח כולל  ליל סדר  ומחצית ראשונה של חופשת פסח | מחצית שנייה של חג פסח  ומחצית השנייה של חופשת הפסח |
| יום העצמאות | ל"ג בעומר |
|  | שבועות |

* 1. **סעיף הדורש ייעוץ משפטי הוסר**
  2. בחופשות/שביתות מהמוסד החינוכי, מעבר לחופשת החגים, כאמור לעיל, יחלקו הצדדים את שהות הבנות ביניהם עפ"י תיאום והסכמה מראש.
  3. בחופש הגדול, כל עוד נמצאים הבנות בקייטנות ימשיכו הסדרי הראיה הרגילים. את יתרת החופש הגדול יחלקו ההורים בהסכמה ביניהם עד 30 יום לפני תחילת החופש הגדול. בהעדר הסכמה יהיו הבנות בשבוע הראשון השלישי של יולי ואוגוסט אצל האב.
  4. בחופשות שבהן הקטינות שוהים עם הורה אחד תקופה העולה על שלושה ימים יקוימו הסדרי ראיה וביקור באמצע השבוע בין ההורה האחר לבין הקטינות כמפורט בסעיף א' לעיל. אם ההורה יצא עם הקטינות לחופשה מחוץ לעיר לא יקוימו הביקורים הנגדיים ובלבד שתינתן על כך הודעה מראש להורה האחר.
  5. הורה שיסע לחו"ל לנסיעה שכתוצאה ממנה הוא ייעדר מן הארץ ו/או מביתו בזמן שהקטינות אמורים לשהות עימו על פי הוראות הסכם זה, יציע קודם כל להורה האחר לקבל את הקטינות אליו לתקופה זו ו/או לחלק ממנה, ורק אם ההורה האחר לא יוכל לעשות כן, ידאג ההורה הנוסע לחו"ל ו/או הנעדר לסידור חלופי לקטינות לתקופת העדרותו.
  6. **סעיף הדורש ייעוץ משפטי הוסר**
  7. בכל מקרה ינהגו ההורים בגמישות בהסדרי הראיה ויתחשבו בפעילויותיהם של הבנות עת יסדירו את השינויים בהסדרי הראיה. ביטולים או שינויים יתואמו ככל שניתן 24 שעות קודם לכן.
  8. ההורים מתחייבים שלא לפגוע בסדר יומם של הבנות בביצוע הסדרי הראיה וינהגו בגמישות ובתיאום מרבי בעניין זה. עקב אירועים שונים כגון שמחות וכיוצ"ב אצל האם או האב, יחולו שינויים בהסדרי הראיה – הכול ע"פ תיאום והסכמה מראש.
  9. כל אחד מההורים יעדכן את משנהו לגבי כל שינוי שיחול במען מגוריו או במספר הטלפון או כתובת המייל בו ניתן להשיגו.

### מזונות

1. החל מיום \_\_\_\_\_\_\_\_\_\_\_ ישלם האב, לידי האם, למזונות ולמדור כל ילדה סך של \_\_\_\_ ₪ לחודש ועבור שני הבנות סך של \_\_\_\_\_\_\_\_\_\_ ₪ לחודש (להלן: "**דמי-המזונות והמדור לשנתיים הקרובות בעת בה נושא האב בהלוואות המשותפות").**
2. **סעיף הדורש ייעוץ משפטי הוסר**
3. דמי המזונות יופקדו מידי חודש עד ל- 5 בכל חודש לחשבון הבנק של האם מ"ח \_\_\_\_\_\_\_\_\_\_\_\_\_\_\_\_\_\_ או לכל חשבון בנק אחר ע"ש האם שפרטיו ימסרו מראש ובכתב לידי האב.
4. בהוצאות בריאותיות חריגות של הקטינות בגין שירות או טיפול רפואי- לרבות טיפול פסיכולוגי, רפואת שיניים, אורתודנטיה, משקפי ראייה, אבחונים וכד'- אשר לא ניתן לקבלם במסגרת קופת החולים ו/או הביטוח הרפואי ו/או הביטוח הרפואי המשלים, יתחלקו ההורים בחלקים שווים, כנגד חשבונית. כל טיפול שניתן לעשותו דרך קופת החולים ו/או הביטוח המושלם- יעשה במסגרת זו אלא אם כן יסכימו ההורים אחרת מראש ובכתב. הוצאה שאינה דחופה תעשה ככל שניתן תוך תיאום מראש בין ההורים. במקרה של מחלוקת בין ההורים בדבר החיוניות שבהוצאה מסוימת ו/או טיפול מסוים יכריע בדבר הרופא המטפל בקופ"ח.
5. בנוסף ההורים ישאו בחלקים שווים ביניהם, , בעלויות המפורטות להלן:-
   * + - 1. שני מחזורי קייטנה בחופשת הקיץ, בעלות מקובלת וסבירה (כגון קייטנת מתנ"ס/ אוניברסיטה).
         2. שני חוגים לילדה בעלות מקובלת וסבירה ושלא תעלה ע"ס של 250 ₪ לחודש(כגון חוג מתנ"ס). לצורך מימון משותף של חוג נוסף תידרש הסכמה מראש ובכתב.
         3. עלות חד פעמית בחודש ספטמבר בתחילת כל שנה עבור אגרות חינוך לביה"ס בתחילת השנה ולפי חוזר במשרד החינוך וכן רכישת ספרי לימוד לביה"ס ע"פ הרשימה שימסור ביה"ס וכן תיק לביה"ס. מעלות זו בסכומה המלא - יקוזז המענק המתקבל מהמוסד לביטוח לאומי לידי האם (בתחילת כל שנה), ככל שיתקבל ורק את מחצית היתרה ישלם האב לידי האם.
         4. שיעורי עזר – החלטה בדבר השתתפות בשיעורים פרטיים לתגבור הלימוד תתקבל בהסכמה בין ההורים ולאחר היוועצות עם הילד והמורה המחנך. בהעדר הסכמת ההורים יכריע בענין המורה המלמד את הילד את המקצוע בו נדרש התגבור. בעלות שיעורי העזר יחלקו ההורים בחלקים שווים ביניהם וכנגד אישור המורה המלמד בדבר עלות ההוצאה.
         5. דין הוצאות אלו כדין מזונות לצורך גבייתם בלשכת ההוצאה לפועל מזונות.
6. כמו כן ישא האב עד כיתה ג' של כ"א מהבנות בעלות הצהרון ו/או שמרטף בעלות לשעה של עד 35 ₪ התשלום יועבר לידי האם אחת לחודש בתוספת לדמי המזונות. דין הוצאה זו כדין מזונות לצרוך גבייתה בלשכת ההוצאה לפועל מזונות.
7. כל הורה יהיה אחראי להשתתפות הקטינות בפעילויות בעת שהותם עימו לרבות דאגה להשתתפותם בחוג, בתנועת נוער, ימי הולדת וכדומה. בחירת הפעילויות תעשה בהסכמה בין ההורים ולאחר היוועצות עם הבנות.
8. סכום המזונות כאמור לעיל יהיה צמוד למדד המחירים לצרכן הידוע ביום אישור ההסכם ויעודכן אחת לשלושה חודשים מבלי שהאב יהיה חייב בתשלום הפרשי הצמדה בגין התקופה שבין עדכון אחד למשנהו. מדד שלילי לא יפחית מדמי המזונות
9. קצבת הבנות מטעם המוסד לביטוח לאומי תשולם לאם בנוסף לדמי המזונות דלעיל ואולם לא יהיה בשינויה ו/או בביטולה על מנת להוות עילה לשינוי מזונות.

**ישוב מחלוקות**

1. הצדדים מכירים בחשיבות של הגעה להסכמות בדרכי שלום בכל הכרוך לטובת הקטינות והם מסכימים לעשות כל מאמץ להידבר בדרך נאותה על מנת ליישב את מחלוקותיהם בדרכי שלום ובנועם.
2. הצדדים מסכימים לשאת ולתת במישרין על מנת ליישב כל מחלוקת שתתגלע ביניהם בעתיד ולהגיע לפתרון מוסכם בשיתוף פעולה.
3. ההורים מתחיבים שאם לא יעלה בידיהם לפתור את מחלוקותיהם במשא ומתן ישיר בניהם, אז הם יפנו לצד שלישי מוסכם שהוא מגשר / מתאם הורות / יועץ או אדם אחר שהם מסכימים להסתייע בו ליישוב המחלוקות לשתי פגישות לפחות לפני שמי מהם יפנה לערכאה שיפוטית.

### כללי ואישור

1. התניות והתנאים בהסכם זה שלובים זה בזה.
2. הצדדים, מצהירים ומתחייבים כי בכפוף לאמור בהסכם זה ולביצועו, אין ולא תהיה למי מהם בעתיד, כל טענה ו/או תביעה כספית ו/או קניינית ו/או אחרת, האחד כנגד משנהו הן במישרין והן בעקיפין, בכל העולה ו/או הנובע ו/או הקשור לתקופת נישואיהם.
3. הצדדים מצהירים כי קראו את ההסכם, הבינו את תוכנו ומשמעותו והם חותמים עליו ברצון חופשי, ללא כל לחץ וכפיה מכל סוג שהוא.
4. הצדדים מבקשים מבית המשפט לענייני משפחה לאשר הסכם זה וליתן לו תוקף של פסק דין, עפ"י חוק הכשרות המשפטית והאפוטרופסות, התשכ"ב - 1962, עפ"י החוק לתיקון דיני משפחה (מזונות) התשי"ט - 1959, עפ"י חוק יחסי ממון בין בני זוג התשל"ג - 1973 ועפ"י כל דין.

**ולראיה באו הצדדים על החתום:**

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_